Diari Oficial de la Generalitat Valenciana


Sumari del DOGV 5062, del 02-08-2005 (2005/9098)

RESOLUCIÓ de 29 juliol de 2005, de la Conselleria de Territori i Habitatge, per la qual es declaren els terrenys forestals de la Comunitat Valenciana zona d'alt risc d'incendi.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2005/07/29/(3)/dof/vci/html**

### Dades del document

Número de DOGV
:   5062

Data del DOGV
:   02-08-2005

Secció del DOGV
:   I. DISPOSICIONS GENERALS

Número del document
:   2005/9098


Data del document
:   29-07-2005

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * lluita contra incendis
    * protecció del bosc
    * legislació forestal
    * incendi

RESOLUCIÓ de 29 juliol de 2005, de la Conselleria de Territori i Habitatge, per la qual es declaren els terrenys forestals de la Comunitat Valenciana zona d'alt risc d'incendi. [2005/Q9098]
  
Atés que el conjunt dels terrenys forestals de la Comunitat Valenciana presenten un alt risc d'incendis forestals com a conseqüència de la seua estructura vegetativa, climatologia, orografia i l'alt nivell d'ocupació i activitat antròpica que suporten, i tenint en compte l'elevat valor de les formacions vegetals, en especial pel que fa al cicle hidrològic, a la conservació de sòls i al paisatge.
  
De conformitat amb el que estableix l'article 48 de la Llei 43/2003, de 21 de novembre, de Forests, que estableix que aquelles àrees en què la freqüència o virulència dels incendis forestals i la importància dels valors amenaçats facen necessàries mesures especials de protecció contra els incendis podran ser declarades zones d'alt risc d'incendis o de protecció preferent. Correspon a les comunitats autònomes la declaració de zones d'alt risc.
  
D'acord amb l'article 44 de la Llei 43/2003, de 21 de novembre, de Forests, les comunitats autònomes poden establir limitacions al trànsit per les forests, i arribar a suprimir-lo quan el perill d'incendis ho faça necessari.
  
En compliment del que estableix l'article 13 del Reial Decret Llei 11/2005, de 22 de juliol, pel qual s'aproven mesures urgents en matèria d'incendis forestals, d'acord amb l'article 12 de la Llei 30/1992, de Règim Jurídic de les Administracions Públiques i del Procediment Administratiu Comú, i d'acord amb el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència i a les conselleries, i també de conformitat amb el Decret 119/2003, d'11 de juliol, del Consell, pel qual s'aprova el Reglament Orgànic i Funcional de la Conselleria de Territori i Habitatge, resolc:
  
Primer
  
Declarar zona d'alt risc d'incendi el conjunt dels terrenys forestals de la Comunitat Valenciana.
  
Segon
  
Autoritzar, amb caràcter general, el lliure trànsit de persones pel territori forestal de la Comunitat Valenciana.
  
En els dies i les zones per als quals el nivell de preemergència davant del risc d'incendis forestals que recull el Pla Especial Davant del Risc d'Incendis Forestals de la Comunitat Valenciana establisca el nivell 3 de perillositat d'incendis, queda prohibit el trànsit de persones per senders i camp a través, En aquests dies i zones el trànsit de persones per terrenys forestals queda restringit a les carreteres, camins i pistes forestals, sense perjudici de les actuacions de gestió i manteniment que escaiguen i de les autoritzacions expressades que puga acordar l'òrgan competent.
  
Les persones interessades poden interposar contra aquesta resolució recurs contenciós administratiu en el termini de dos mesos, comptadors a partir de l'endemà de la publicació d'aquesta resolució, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Territori i Habitatge, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.


Còpia Permalink ELI